11. รายการระหว่างกัน

  11.1 มูลค่าและยอดคงค้างของรายการระหว่างบริษัทฯกับบุคคลที่อาจมีความขัดแย้งกัน

บริษัทฯ มีรายการระหว่างบริษัทฯกับบุคคลที่อาจมีความขัดแย้งกันในปี 2553(ม.ค.-ก.ย.) และ
2554 (ต.ค.-ก.ย.) ซึ่งสามารถสรุปลักษณะและมูลค่าการทำรายการระหว่างกัน ได้ดังนี้

+---+-----------+----------------+-----------+-------+-------+---------+
| บ |           | ความสัมพันธ์      | ลัก        | มูลค่า  | มูลค่า  | ยอดค    |
| ุค |           |                | ษณะรายการ |       |       | งค้างสุทธิ |
| ค |           |                |           | รา    | รา    | ณ       |
| ล |           |                |           | ยการปี | ยการปี |         |
| ท |           |                |           |       |       | 30 ก.ย. |
| ี่อ |           |                |           | 2553  | 2554  | 2554    |
| า |           |                |           | (บาท) | (บาท) | (บาท)   |
| จ |           |                |           |       |       |         |
| มี |           |                |           | (     | (     |         |
|   |           |                |           | ม.ค.- | ต.ค.- |         |
| ค |           |                |           | ก.ย.) | ก.ย.) |         |
| ว |           |                |           |       |       |         |
| า |           |                |           |       |       |         |
| ม |           |                |           |       |       |         |
| ข |           |                |           |       |       |         |
| ัด |           |                |           |       |       |         |
| แ |           |                |           |       |       |         |
| ย |           |                |           |       |       |         |
| ้ง |           |                |           |       |       |         |
| ก |           |                |           |       |       |         |
| ัน |           |                |           |       |       |         |
+---+-----------+----------------+-----------+-------+-------+---------+
|   | บริษัท      | ถือหุ้นบริษัทอะธีน   | บริการที่ปร  | 2,25  | 7,16  | 2,      |
|   | โทรีเซนไทย | โฮลดิ้งส์ จำกัด    | ึกษาการขาย | 7,727 | 5,965 | 752,409 |
|   | เอเยนต์ซีส์  | ร้อยละ 99.99    | กลย       |       |       |         |
|   | จำกัด      | ซึ่งบริษัท อะธีน    | ุทธ์การตลาด |       |       |         |
|   | (มหาชน)   | โฮลดิ้งส์เป็นผู้ถือหุ้น | บ         |       |       |         |
|   |           | รายใหญ่ของบริษัทฯ | ำรุงรักษาระ |       |       |         |
|   |           | โดยถือหุ้นร้อยละ   | บบเครือข่าย |       |       |         |
|   |           | 88.68          | และ       |       |       |         |
|   |           |                | การวางแผน |       |       |         |
|   |           |                | ทางการเงิน |       |       |         |
+---+-----------+----------------+-----------+-------+-------+---------+

  ความจำเป็นและความสมเหตุสมผล

  บริษัท โทรีเซนไทย เอเยนต์ซีส์ จำกัด (มหาชน)
  ได้ให้บริการแก่บริษัทฯครอบคลุมในด้านการขาย กลยุทธ์การตลาด บำรุงรักษาระบบเครือข่าย
  และการวางแผนทางการเงิน ซึ่งจะช่วยพัฒนาธุรกิจของบริษัทตลอดจนให้ผลตอบแทนที่ดีแก่ผู้ถือหุ้น
  ซึ่งถือว่ามีความสมเหตุสมผลในการทำรายการดังกล่าว

  11.2 มาตรการหรือขั้นตอนการอนุมัติการทำรายการระหว่างกัน

บริษัทฯ
มีนโยบายในการทำรายการระหว่างกันกับบุคคลที่อาจมีความขัดแย้งกันเท่าที่จำเป็นเพื่อเพิ่มความโปร่งใสและเพิ่มความเชื่อมั่นให้กับนักลงทุน
สำหรับการทำรายการระหว่างกัน
ผู้บริหารหรือเจ้าหน้าที่ผู้รับผิดชอบจะนำเสนอรายการระหว่างกันให้ที่ประชุมคณะกรรมการบริษัทฯ
เพื่อพิจารณาอนุมัติการทำรายการระหว่างกันโดยมีคณะกรรมการซึ่งประกอบด้วยกรรมการและกรรมการตรวจสอบได้เข้าร่วมประชุมเพื่อมีมติอนุมัติการทำรายการระหว่างกัน

11.3 นโยบายหรือแนวโน้มการทำรายการระหว่างกันในอนาคต

บริษัทฯได้กำหนดนโยบายในการทำรายการระหว่างกันให้มีเงื่อนไขต่างๆเป็นไปตามลักษณะการดำเนินการค้าปกติในราคาตลาด
ซึ่งสามารถเปรียบเทียบได้กับราคาที่เกิดขึ้นกับบุคคลภายนอก ทั้งนี้
ฝ่ายตรวจสอบภายในจะทำหน้าที่ตรวจสอบข้อมูลและจัดทำรายงานเพื่อให้คณะกรรมการตรวจสอบพิจารณาและให้ความเห็นถึงความเหมาะสมของราคาและความสมเหตุสมผลของการทำรายการทุกๆไตรมาส
โดยกรรมการหรือพนักงานที่มีส่วนได้เสียในรายการนั้นจะต้องไม่มีส่วนในการพิจารณาอนุมัติ

สำหรับรายการการปรับโครงสร้างการถือหุ้นบริษัทย่อย
บริษัทฯคาดว่าจะไม่มีการทำรายการในลักษณะดังกล่าวเกิดขึ้น อย่างไรก็ดี
หากในอนาคตบริษัทฯมีความจำเป็นในการเข้าทำรายการดังกล่าว
บริษัทฯจะดำเนินการให้มีการอนุมัติตามขั้นตอนการอนุมัติการทำรายการระหว่างกัน

นอกจากนี้
ในกรณีที่บริษัทฯมีความจำเป็นในการทำรายการระหว่างกันกับบุคคลที่อาจมีความขัดแย้งนอกเหนือจากที่กล่าวข้างต้น
บริษัทฯมีนโยบายในการเข้าทำรายการระหว่างกันในกรณีที่เป็นรายการที่เกิดขึ้นตามปกติและต่อเนื่อง
โดยจะมีการกำหนดเงื่อนไขต่างๆให้เป็นไปตามลักษณะการดำเนินการค้าปกติในราคาตลาด
ซึ่งสามารถเปรียบเทียบได้กับราคาที่เกิดขึ้นกับบุคคลภายนอกและเป็นไปตามราคาที่ยุติธรรมมีความสมเหตุสมผลและสามารถตรวจสอบได้
บริษัทฯจะจัดให้ผ่านที่ประชุมคณะกรรมการที่มีกรรมการตรวจสอบเข้าร่วมประชุมโดยนำเสนอให้คณะกรรมการตรวจสอบเป็นผู้พิจารณาหลักเกณฑ์และแนวทางในการปฏิบัติดังกล่าว
ในกรณีที่กรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น
บริษัทฯจะให้ผู้เชี่ยวชาญอิสระหรือผู้สอบบัญชีของบริษัทฯเป็นผู้ให้ความเห็นเกี่ยวกับรายการระหว่างกันดังกล่าว
เพื่อนำไปใช้ประกอบการตัดสินใจของคณะกรรมการหรือผู้ถือหุ้นตามแต่กรณี
โดยคณะกรรมการบริษัทฯจะต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์และข้อบังคับ
ประกาศ คำสั่ง หรือข้อกำหนดของตลาดหลักทรัพย์แห่งประเทศไทย
รวมตลอดถึงการปฏิบัติตามข้อกำหนดเกี่ยวกับการเปิดเผยข้อมูลการทำรายการที่เกี่ยวโยงกันและการได้มาหรือจำหน่ายทรัพย์สินที่สำคัญของบริษัทฯ
ทั้งนี้ยกเว้นรายการระหว่างกันที่เป็นรายการปกติธุรกิจ
และมีนโยบายในการกำหนดราคาและเงื่อนไขซึ่งเป็นราคาตลาดหรือไม่ต่างจากบุคคลภายนอก
โดยบริษัทฯจะเปิดเผยรายการระหว่างกันไว้ในหมายเหตุประกอบงบการเงินที่ได้รับการตรวจสอบ
หรือสอบทานจากผู้สอบบัญชีของบริษัทฯ และเปิดเผยในแบบแสดงรายการข้อมูลประจำปี (แบบ
56-1) และแบบรายงานประจำปี (แบบ 56-2) โดยในปัจจุบันบริษัทฯมีคณะกรรมการตรวจสอบ
เพื่อทำหน้าที่ตรวจสอบรายการระหว่างกันรวมถึงระบบควบคุมภายในของบริษัทฯ
เพื่อความโปร่งใสและเพิ่มความเชื่อมั่นให้กับนักลงทุน